汪小菲拖未婚妻踩入「情敵」具俊曄家鄉:在韓國開分店
2024年04月09日 16:01
東網電視
更多新聞短片
台灣女星徐熙媛(大S)前夫汪小菲近日宣布同台灣女友Mandy(馬筱梅)結婚,網上更瘋傳Mandy疑似懷孕,不過未正式過門,Mandy就被網友拎嚟同大S各方面做對比,而汪小菲就被拎嚟同大S現任韓籍老公具俊曄對比。具俊曄尋日(8日)就喺台灣接受媒體訪問,談地震時佢當下同大S一齊:「我抓着她的手,我很擔心大樓倒了」放閃。點知另一邊廂,汪小菲則帶埋準老婆Mandy同遊韓國首爾,仲喺具俊曄家鄉晒恩愛相放話:「在韓國開分店!」
見汪小菲攬住未來索妻Mandy合照,未婚妻身穿白色毛絨貼身上身同裙,前凸後翹好養眼,身上仲拎住奢侈品牌包包勁貴氣,汪小菲一時翹Mandy手相視而笑,一時又攬到實同賞風景,恩愛無限。汪小:「第一次來首爾,就算是我倆出國的第一次旅行也是陪我來工作。謝謝你」更表示打算喺當地開佢間餐廳嘅分店,睇到網友食晒花生。
而二人之前晒出嘅大鑽戒,就被網上博主推估疑似係出自英國珠寶品牌,有人估係2卡,亦有人估係3卡,價值由70萬人民幣(約77萬港元)至上百萬人民幣(約110萬港元)都有人估。